เรื่องร้องเรียน: ที่กองขยะอ่อนนุช เป็นที่ๆมีขยะถมอยู่ แหล่งประเภทนี้ มันมีการสร้าง methane gas ซึ่งสามารถเอามาใช้เป็นพลังงานได้ น่าจะให้เอกชนมาลงทุนทำ หรืออย่างน้อยให้ มหาลัยทำวิจัยว่าจะทำไงที่จะเอา methane มาใช้
การดำเนินการของเจ้าหน้าที่: ศูนย์กำจัดมูลฝอยอ่อนนุช ขอเรียนเพื่อทราบข้อเท็จจริง ดังนี้  1. กรณีกองขยะอ่อนนุชเป็นที่ที่มีขยะทับถมอยู่ ซึ่งเป็นเหตุการณ์ที่ผ่านมานานแล้ว โดยในปัจจุบันได้มีการขุดนำเอามูลฝอยบริเวณดังกล่าวทั้งหมด ไปเข้าสู่กระบวนการฝังกลับอย่างถูกหลักสุขาภิบาลเรียบร้อยแล้ว และภายในพื้นที่ศูนย์กำจัดมูลฝอยอ่อนนุชไม่ได้มีการนำพื้นที่มาใช้เป็นหลุมฝังกลบแต่อย่างใด  2. พื้นที่ดังกล่าว ปัจจุบันได้ดำเนินโครงการสวนป่าเชิงนิเวศ ร่วมกับบริษัท พีทีที โกลบอล เคมิคอล จำกัด (มหาชน) เพื่อเพิ่มพื้นที่สีเขียวและเป็นแนวกันชน (Buffer Zone)  3. ทั้งนี้ ศูนย์กำจัดมูลฝอยอ่อนนุช ขอขอบคุณสำหรับข้อเสนอแนะที่แนะนำข้อมูลส่วนนี้เข้ามา
ความเห็นของผู้แจ้ง: คิดว่าคนดูแลเรื่อง ไม่เข้าใจปัญหาหรือที่แนะนำไป
พื้นที่: แขวงสวนหลวง เขตสวนหลวง กรุงเทพมหานคร